
Grozījumi Ministru kabineta 2013. gada 30. jūlija noteikumos Nr. 449 "Valsts meža dienesta nolikums"
Izdoti saskaņā ar Valsts pārvaldes iekārtas likuma
16.panta pirmo daļu
· Izdarīt Ministru kabineta 2013. gada 30. jūlija noteikumos Nr. 449 "Valsts meža dienesta nolikums" (Latvijas Vēstnesis, 2013, 149. nr.; 2014, 80. nr.; 2015, 128. nr.; 2020, 31. nr.) šādus grozījumus:
· 1. Izteikt 1. punktu šādā redakcijā:
· "1. Valsts meža dienests (turpmāk – dienests) ir zemkopības ministra padotībā esoša tiešās pārvaldes iestāde. Zemkopības ministrs padotību īsteno ar Zemkopības ministrijas starpniecību."
· 2. Svītrot 5.3. apakšpunktu.
· 3. Izteikt 12. punktu šādā redakcijā:
· "12. Dienesta amatpersonu izdotos administratīvos aktus un faktisko rīcību privātpersona var apstrīdēt un pārsūdzēt Administratīvā procesa likumā noteiktajā kārtībā. Dienesta amatpersonu izdotos administratīvos aktus un faktisko rīcību privātpersona var apstrīdēt ģenerāldirektoram un ģenerāldirektora pieņemtos lēmumus var pārsūdzēt tiesā."
· 4. Izteikt 12.1 punktu šādā redakcijā:
· "12.1 Lēmumus administratīvo pārkāpumu lietā var pārsūdzēt saskaņā ar Administratīvās atbildības likumu.  Dienesta amatpersonu pieņemtos lēmumus administratīvo pārkāpumu lietā var pārsūdzēt ģenerāldirektoram un ģenerāldirektora pieņemtos lēmumus var pārsūdzēt tiesā."

